armvectores/hy_wikipedia_2023 huggingface dataset:
Էրմետե Նովելլի

Էրմետե Նովելլի (իտալերեն՝ Ermete Novelli, մարտի 5, 1851(1851-03-05), Լուկա, Տոսկանա, Իտալիա - հունվարի 30, 1919(1919-01-30) կամ հունվարի 29, 1919(1919-01-29), Բենևենտո, Կամպանիա, Իտալիա և Նեապոլ, Իտալիա), իտալացի թատերական և կինոդերասան, թատերագիր։


== Կենսագրություն ==
Ծնվել է հուշարարի ընտանիքում։ Տասը տարեկանից թատրոնում աշխատել է զգեստարար, բուտաֆոր, եղել դերասան շրջիկ թատերախմբերում։
1884 թվականից ստեղծել է սեփական թատերախումբ, որը ղեկավարել է մինչև կյանքի վերջը։
1900 թվականին ֆրանսիական «Կոմեդի Ֆրանսեզի» նմանությամբ Հռոմում հիմնել է «Cosa di Goldoni» թատրոնը։ Բեմականացրել է Էմիլ Գաբորիոյի «Monsieur Lecoq» նորավեպը, ինչպես նաև գրել է, այդ թվում՝ համահեղինակությամբ, մի քանի կատակերգություն և մոնոներկայացումների մի ամբողջ շարք։
Սկզբնական շրջանում խաղացել է առավելապես կատակերգական դերեր Գոլդոնիի պիեսներում, հետագայում ստեղծել նաև դրամատիկական և խարակտերային կերպարներ՝ Կուզովկին (Ի. Տուրգենևի «Գիշերօթիկը»), Շայլոկ (Շեքսպիրի «Վենետիկի վաճառականը»), Ներոն (Պ. Կոսսայի «Ներոն»), Կորրադո (Ջակոմետտիի «Ոճրագործի ընտանիքը»), Քին (Ա. Դյումա–հոր «Հանճար և անառակություն»)։
Իր թատերախմբով ելույթներ է ունեցել Եվրոպայի գրեթե բոլոր երկրներում, ինչպես նաև Լատինական Ամերիկայում։ 

1902 թվականին վերադարձել է հարազատ բնակավայր և գրել «Foglietti sparsi narranti la mia vita» ինքնակենսագրականը։
Կյանքի վերջին տարիներին նկարահանվել է մի շարք համր ֆիլմերում։ Մահացել է բեմի վրա՝ ներկայացման պահին։
Նովելլիի աշակերտն է եղել Վահրամ Փափազյանը։
2002 թվականին Իտալիայում հիմնվել է Էրմետե Նովելլիի անվան մրցանակ, որը շնորհվում է դերասանական նվաճումների համար։


== Ծանոթագրություններ ==


== Գրականություն ==
Ermete Novelli, Foglietti Sparsi Narranti la mia vita (a cura di Yambo), Arnoldo Mondadori, Roma, 1919.
Giuseppe Pardieri, Ermete Novelli, Cappelli, Bologna, 1965.
Paolo Emilio Persiani, Ermete Novelli sublime guitto, Edizioni Il Ponte Vecchio, Cesena, 2002.
Դանիել Գոթլոբ Թյուրք

Դանիել Գոթլոբ Թյուրք (գերմ.՝ Daniel Gottlob Türk, օգոստոսի 10, 1750(1750-08-10)[…], Claußnitz, Powiat Mittelsachsen, Սաքսոնիա - օգոստոսի 26, 1813(1813-08-26), Հալե, Q1229837?, Q1191362?, Kingdom of Westphalia), գերմանացի երգեհոնահար, կոմպոզիտոր, դասական շրջանի երաժշտական տեսաբան։


== Կենսագրություն ==
Դանիելը երգեհոն նվագել է սովորել հոր մոտ, այնուհետև նրա ուսուցիչներն են եղել  Բախի աշակերտ Գոթֆրիդ Ավգուստ Հոմիլիուսը և Յոհան Ադամ Հիլերը, որոնք Թյուրքին խորհուրդ են տվել ուսումը շարունակել Հալլեի համալսարանում։ 1779 թվականին Թյուրքը ստացել է երաժշտական մասի գծով տնօրենի պաշտոն, իսկ 1809 թվականին դարձել երաժշտության և ակուստիկայի տեսության պրոֆեսոր։
1783 թվականին ամուսնացել է Յոհան Դորոտեյ Ռեյզինս Շիմելպֆենիգի հետ, նրանք ունեցել են երկու երեխա։
Դասական երաժշտության մեջ Թյուրքի ամենանշանավոր աշխատությունը «Klavierschule» դասգիրքն է, որը նախատեսված է սկսնակ երաժիշտների համար, այն 21-րդ դարում մանկավարժների շրջանում եղել է հայտնի։ Մեծ հաջողություն է ունեցել նաև նրա «Բաս նվագելու համառոտ ուսուցում» գիրքը, որն ուսումնասիրել է Լյուդվիգ վան Բեթհովենը։ Վերամշակված տեսքով այն դասագիրք է ծառայել մինչև 19֊րդ դարի կեսերը։ 1776-1808 թվականներին հրատարակվել են դաշնամուրային սոնատների 8 ժողովածու և 4 պիես։ Այդ պիեսներից մի քանիսը մանկության տարիներին խաղացել են Ռոբերտ Շումանը։ 
Նրա ամենահայտնի աշակերտներից մեկը համարվում է ջութակահար Ֆրիդրիխ Ուբերնը։


== Ծանոթագրություններ ==


== Արտաքին հղումներ ==
Н. С. (1890–1907)։ «Тюрк, Даниель-Готлоб»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ 
Category:Türk, Daniel Gottlob
Katalog der Deutschen Nationalbibliothek
Բանյորեջո

Բանյորեջո  (իտալերեն՝ Bagnoregio), կոմունա Իտալիայում, տեղակայված է Լացիո մարզի Վիտերբո գավառում։
Բնակչությունը կազմում է 3639 մարդ (2001), խտությունը կազմում է 50,1 մարդ/քառ. կմ։ Զբաղեցնում է 72,63 քառ. կմ տարածք։ Փոստային ինդեքս - 01022, հեռախոսային կոդ - 0761։
Բնակավայրի հովանավոր է համարվում Սուրբ Բոնավենտուրան։ Տոնը նշվում է ամեն տարի հուլիսի 14-ին


== Ժողովրդագրություն ==
Ըստ ISTAT-ի տվյալների 


== Պատկերասրահ ==

		
		


== Հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Չուրյա

Չույա (ռուս.՝ Чуря), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է գետի Պիժայի աջ ափին՝ 12 կմ հեռավորության վրա։ Գետի երկարությունը 22 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը -  13010100212115100000090
Հիդրոլոգիական ուսումնասիրությունների կոդը -  115100009
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
«Սուպերգրլ» հեռուստասերիալի էպիզոդների ցանկ

«Սուպերգրլը» սուպերհերոսական դրամա հեռուստասերիալ է, որը ստեղծել և զարգացրել են Էլի Էլդերը, Գրեգ Բերլանտին և Էնդրյու Քրիսբերգը (վերջին երկուսը ստեղծել են նաև «Նետ» և «Ֆլեշ» հեռուստասերիալները) և հեռարձակվել է CBS հեռուստաալիքով սկսած 2015 թվականի հոկտեմբերի 26-ից։ Այն հիմնված է DC Comics-ի կերպար Սուպերգրլի (Կառա Զոր-Էլ) վրա, որը ստեղծվել է Օթո Բայնդերի և Ալ Պլաստինոյի կողմից։ Սուպերգրլին մարմնավորում է Մելիսա Բենոիսթը։ Սուպերգրլը զգեստավորված սուպերհերոսուհի է, որը Սուպերմենի կենսաբանական զարմուհին է և Կրիպտոնեցիների վերջին ներկայացուցիչներից մեկը։
2016 թվականի մայիսի 12-ին Warner Bros. Television-ը հայտարարեց, որ հեռուստասերիալն ունենալու է երկրորդ եթերաշրջան, որը կցուցադրվի The CW հեռուստաալիքով։ Երկրորդ եթերաշրջանը հեռարձակվել է 2016 թվականի հոկտեմբերի 10-ից։


== Էպիզոդների ակնարկ ==


== Էպիզոդներ ==


=== Առաջին եթերաշրջան (2015-16) ===


== 2-րդ եթերաշրջան (2016-17) ==


== Վարկանիշներ ==


=== 1-ին եթարեշրջան (2015-16) ===


=== 2-րդ եթերաշրջան (2016-17) ===


== Ծանոթագրություններ ==
Կաստելմասա

Կաստելմասա (իտալերեն՝ Castelmassa), կոմունա Իտալիայում։ Գտնվում է Վենետո մարզում՝ Ռովիգո գավառում։ Բնակչությունը կազմում է 4309 մարդ, խտությունը՝ 392 մարդ/կմ²։ Զբաղեցնում է 11 կմ² մակերես։ Փոստային ինդեքս՝ 45035, հեռախոսային կոդ՝ 00425։
Կաստելմասան սահմանակից է Կալտո, Կաստելնովո Բարիանո, Չենեզելի, Ֆելոնիկա, Սերմիդե մունիցիպալիտետներին։
Կոմունայի հովանավորն է սուրբ Ստեփանոս Առաջին նահատակը։


== Արտաքին հղումներ ==
http://www.castelmassa.net/ Archived 2012-10-25 at the Wayback Machine.


== Ծանոթագրություններ ==
Ջրաձորի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Ջրաձոր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 3 հուշարձան (5 միավոր)։

 


== Ծանոթագրություններ ==
Անահիտ Ժանժիկյան

Անահիտ Ժանժիկյան (1923, Բյուրական, Էջմիածնի գավառ, Հայկական ԽՍՀ, ԱԽՖՍՀ, ԽՍՀՄ), հայ գեղանկարիչ։


== Կենսագրություն ==
Սովորել է Նյու-Յորքի գեղարվեստի ստուդիայում։ 1947 թվականին Նյու-Յորքում կազմակերպել է իր առաջին անհատական ցուցահանդեսը։ Հիմնականում բնանկարիչ է։


== Մատենագրություն ==
Onnig Avedissian, Peintres et sculpteirs Armeniens. Le Caire, 1959.


== Ծանոթագրություններ ==
Ստալինգրադի ճակատամարտ (ֆիլմ)

«Ստալինգրադի ճակատամարտ» (ռուս.՝ «Сталинградская битва»), խորհրդային երկսերիանոց գեղարվեստական ֆիլմ, որը նկարահանել է Վլադիմիր Պետրովը։ Կինոէպոպեան պատմում է Հայրենական մեծ պատերազմի վճռական ճակատամարտի մասին։
Առաջինն սերիայի պրեմիերան տեղի է ունեցել 1949 թվականի մայիսի 9-ին, երկրորդ սերիայինը՝ 1949 թվականի դեկտեմբերի 18-ին։ 1960 թվականին ֆիլմը խմբագրվել է. առաջին սերիայից հանվել են Լավրենտի Բերիայի մասնակցությամբ մի քանի տեսարաններ են։


== Սյուժե ==
1942 թվականի ամառ։ Գերմանական զորքերը ձգտում են դեպի Վոլգա, բայց Ստալինը գեներալ Վասիլևսկուն հրահանգում է բոլոր ջանքերը գործադրել Ստալինգրադը պաշտպանելու համար։ Այստեղ է ուղարկվում շտաբի ներկայացուցիչ Մալենկովը, որը բանվորներին կոչ է անում ոտքի կանգնել՝ պատպանելու իրենց հայրենի քաղաքը։ Աշխարհազորայինները կանգնեցնում են գերմանացիների առաջխաղացումը մինչև թարմ ուժերի հասնելը։ Վոլգա գետով պաշարված քաղաքին օգնության են հասնում գեներալ Ռոդիմցևի ուժերը։ Սերժանտ Պավլովը կատարում է իր հայտնի սխրանքը։ Ստալինի հրահանգով հյուսիսից եկող գերմանացիներին հարվածում են հարևան ճակատի ուժերը՝ հակառակորդին շեղելով Ստալինգրադի վրա հարձակումից։ Եվ վերջապես որոշում է ընդունվում այստեղ ուղարկել գեներալ Ռոկոսովսկուն՝ հակահարձակման կազմակերպման համար, որի ժամանակը նշանակում է Ստալինը։
Միևնույն ժամանակ Վաշինգտոնում նախագահ Ֆրանկլին Ռուզվելտն իր ցավակցությունն է հայտնում «այդ պայքարող ռուսներին» և բանակցությունների է ուղարկում իր հատուկ ներկայացուցիչ Հարրիմանին։ Սակայն Ուինսթոն Չերչիլը շարունակում է սաբոտաժի ենթարկել «Երկրորդ ճակատի» բացումը։ Այդ ժամանակ Պաուլյուսի դանդաղկոտությունից դժգոհ Հիտլերը հրամայում է Ստալինգրադի դեմ ուղարկել նորանոր ուժեր, այդ թվում՝ դաշնակից ռումինացիներին։
Խորհրդային Միության զորքերի գերագույն գլխավոր հրամանատարն առաջարկում է Ստալինգրադի շրջանում գերմանական զորքերի խմբավորման շրջապատման գործողություն իրականացնել։ 1942 թվականի նոյեմբերին գործողությունը հաջողությամբ ավարտվում է, և Պաուլյուսի բանակը հայտնվում է լրիվ շրջապատման մեջ։ Հիտլերն իր շտաբից շրջափակված զորքերին հրամայում է շարունակել անիմաստ դիմադրությունը։ Գեներալներ Ռոկոսովսկին և Վորոնովը գործողությունների ավարտի պլան են մշակում՝ կապված Պաուլյուսի զորքերի ամբողջական ոչնչացման հետ։ Գերմանացիները հրաժարվում են հանձնվել և լիովին կոտորվում են։ Ֆիլմի ավարտին Շումիլովի 64-րդ բանակի զինվորները գերի են վերցնում ֆելդմարշալ Պաուլյուսին։


== Դերերում ==


== Նկարահանող խումբ ==
Ռեժիսոր՝ Վլադիմիր Պետրով
Սցենարի հեղինակ՝ Նիկոլայ Վիրտա
Օպերատորներ՝ Յուրի Եկելչիկ, Կոնստանտին Պետրիչենկո, Գրիգորի Այզենբերգ
Կոմպոզիտոր՝ Արամ Խաչատրյան
Նկարիչ՝ Լեոնիդ Մամալաձե
Հնչյունային օպերատոր՝ Վալերի Պոպով


== Մրցանակներ ==
1949 թվականին ֆիլմն արժանացել է «Բյուրեղապակյա գլոբուսի» Կառլովի Վարիի կինոփառատոնում։ Ալեքսեյ Դիկին, որը մարմնավորել է Ստալինին, 1949 թվականին ստացել է Գոտվալդովի կինոփառատոնի մրցանակ, իսկ ռեժիսոր Վլադիմիր Պետրովն ստացել է Չեխոսլովակիայի աշխատանքային կինոփառատոնի մրցանակ լավագույն ռեժիսուրայի համար։ Պետրովը, օպերատոր Յուրի Եկելչիկը և չորս դերասաններ՝ Ալեքսեյ Դիկին, Նիկոլայ Սիմոնովը, Յուրի Շումսկին և Վլադիմիր Գայդարովը, 1950 թվականին արժանացել են Ստալինյան մրցանակի «Ստալինգրադի ճակատամարտ» ֆիլմի համար։


== Ծանոթագրություններ ==
Ժողովածու (404)

Ժողովածու (404), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 404 թվի տակ։ Ձեռագիրը գրվել է 1716 թվականին, Աշտարխանում։ Գրված է թղթի վրա, որը ունի 30.5X19 չափս։ Ձեռագիրը կազմված է 388 թերթից։ Գրված է երկսյուն նոտրգրով։ Կազմը կաշեպատ ստվարաթուղթ դրոշմազարդով է։ Հիշատակարան գրչի՝ 288ա։


== Բովանդակություն ==
Յակ. Վօռաճինոյ Բանք ոսկիականք։
Քարողք (Տիրատուր վրդ., անանունք)։
Պետ. Հռոմկլայեցւոյ Աստուածաբանութիւն։
Ներս. Լամբրոնացւոյ Տեսութիւն Առակացն Սողոմոնի։


== Ծանոթագրություններ ==
Բասինո (այլ կիրառումներ)

Բասինո, կարող է վերաբերել՝

Բասինո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բասինո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Աստերոիդների ցանկ (65101-65200)

Աստերոիդների ցանկ (65001-65100)  • Աստերոիդների ցանկ  • Աստերոիդների ցանկ (65201-65300)
 Աստերոիդների ցանկ (65001-65100)  • Աստերոիդների ցանկ  • Աստերոիդների ցանկ (65201-65300)


== Աղբյուր ==
«Discovery Circumstances: Numbered Minor Planets (65001)-(70000)»։ www.minorplanetcenter.net
Մարդու իրավունքների համաշխարհային գիտաժողով

Մարդու իրավունքների համաշխարհային գիտաժողով, կազմակերպվել է ՄԱԿ-ի կողմից Վիեննայում, Ավստրիա, 1993 թվականի հունիսի 14-ից 25-ը։ Դա սառը պատերազմի ավարտից հետո կազմակերպված մարդու իրավունքների առաջին գիտաժողովն էր։ Գիտաժողովի հիմնական արդյունքը Վիեննայի հռչակագիրը և գործողությունների ծրագիրն էին։


== Նախապատմություն ==
Չնայած ՄԱԿ-ը վաղուց ակտիվորեն զբաղվում էր մարդու իրավունքների ոլորտում, Վիեննայի գիտաժողովը միայն երկրորդ համաշխարհային գիտաժողովն էր, որը կենտրոնացել էր բացառապես մարդու իրավունքների վրա, առաջինը 1968 թվականի ապրիլ-մայիս ամիսներին Թեհրանում (Իրան) անցկացված Մարդու իրավունքների միջազգային գիտաժողովն էր Մարդու իրավունքների համընդհանուր հռչակագրի քսանամյակի առթիվ։
Վիեննայի գիտաժողովը անցկացվել է այն ժամանակաշրջանում, երբ համաշխարհային գիտաժողովները հանրաճանաչ էին. 1992 թվականի հունիսին Բրազիլիայի Ռիո դե Ժանեյրո քաղաքում անց էր կացվել ՄԱԿ-ի շրջակա միջավայրի և զարգացման կոնֆերանսը, իսկ դրանից ոչ շատ հետո հաջորդել է Եգիպտոսի Կահիրե քաղաքում բնակչության և զարգացման միջազգային համաժողովը 1994 թվականի սեպտեմբերին։ Դրանից հետո տեղի են ունեցել  ավելի շատ կոնֆերանսներ, այդ թվում՝ 1995 թվականի մարտին Դանիայի Կոպենհագեն քաղաքում սոցիալական զարգացման համաշխարհային գագաթաժողովը և 1995 թվականի սեպտեմբերին Չինաստանի Պեկին քաղաքում կանանց չորրորդ համաժողովը։ Նման համաժողովները դիտվել են որպես գլոբալ մասնակցությունը խթանելու միջոց, խորհրդատվություն և քաղաքականության ձևավորում և դիտարկվում է որպես միջազգային հասարակության ուղղության վրա ազդելու հավանական նոր նշանակություն։


== Ծանոթագրություններ ==


== Արտաքին հղումներ ==
World Conference on Human Rights at United Nations website
A speech given by His Holiness the Dalai Lama to the United Nations World Conference on Human Rights, Vienna, Austria, June 1993. Archived 2012-05-05 at the Wayback Machine.
Լը Կլո

Լը Կլո (ֆր.՝ Le Claux), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 217 մարդ, բնակչության խտությունը` 7.73 մարդ/կմ²։ Բնակավայրը զբաղեցնում է 28.07 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ հարավ, Կլերմոն Ֆերան քաղաքից` 80 կմ հարավ-արևմուտք, Օրիյակ քաղաքից` 34 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 134 աշխատունակ (15-64 տարեկան) բնակիչ, որոնցից ակտիվ էին 93-ը, իսկ ոչ ակտիվները` 41։ Ակտիվության ցուցանիշը կազմում է 69,4 %։ 93 աշխատունակ մարդկանցից աշխատել է 86 անձ (50 տղամարդ և 36 կին)։ Գործազուրկ են եղել 7 անձ (4 տղամարդ և 3 կին)։ 41 անաշխատունակներից 9-ը եղել են աշակերտներ կամ ուսանողներ, 21-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պանին հաղթող Ապոլլոնը

Պանին հաղթող Ապոլլոնը (հոլ.՝ Het oordeel van Midas), ֆլամանդացի նկարիչ Յակոբ Յորդանսի նկարն է, որը նա նկարել է 1637 թվականին, յուղաներկով, կտավի վրա։
Յորդանսը մասնակցել է Մադրիդի մոտ Տորրե դե լա Պարադայի զարդարման հավաքական աշխատանքներին, որոնք կատարվել են 1636 թվականից մինչև 1681 թվականը։ «Պանին հաղթող Ապոլլոնը» Յորդանսի երկու նկարներից մեկն էր, որոնք ստեղծվել են այս աշխատանքների շրջանակներում, երկրորդը «Վերտումն ու Պոմոնը» կտավն էր։


== Նկարագրություն ==
Նկարի սյուժեն վերցված է Օվիդիուսի «Կերպարանափոխություններ» գրքից։ Այն պատկերում է սրինգի նվագի մրցություն Ապոլլոն աստծո և սատիր Մարսիոսի միջև։ Կտավը պատկերում է մրցույթին հաջորդած պահերը, երբ Ապոլլոնը կատաղի գոռում է դատավորներից մեկի՝ Միդասի վրա, քանի որ վերջինս նախընտրում է Մարսիոսի` սրինգ նվագելու ունակությունն իր արվեստից։ Մարսիոսը կտավում ներկայացված է մարդու ոտքերով, չնայած նրան, որ նա սատիր է.


== Ազդեցություն ==
Կտավը Պիտեր Պաուլ Ռուբենսի «Ապոլոնը և Մարսիոսը» ավելի վաղ նկարի տարբերակն է։ Յորդանսի` Ռուբենսի աշխատանքի վրա հիմնված կտավը հետագայում պատճենվել է բարոկոյի դարաշրջանի նկարիչ, Դիեգո Վելասկեսի փեսա և Ֆիլիպ IV իսպանացի արքայի պալատական նկարիչ Խուան Բատիստա Մարտինես դել Մազոյի կողմից։ Որպես պալատի սենեկապետ, Վելասկեսը պատասխանատու էր նկարների, գոբելենների և քանդակների արքայական հավաքածուների ձեռքբերման, կառավարման և բաշխման համար, ինչը նրան թույլ է տվել զարդարել Մադրիդի Թագավորական ալկասարի հիմնական հարկաբաժինները Յորդանսի նկարների կրկնօրինակներով։ Այնուհետև Վելասկեսը նկարել է «Պանին հաղթող Ապոլլոնը» նկարի կրկնօրինակը իր սեփական «Լաս Մենինաս» նկարի ֆոնին, որը ճանաչվել է արևմտյան արվեստի պատմության ամենակարևոր նկարներից մեկը` արդյունավետորեն ստեղծելով նկար` նկարի մեջ։
2014 թվականին Պրադո թանգարանը նկարն իր հավաքածուից 9 այլ աշխատանքների հետ տրամադրել է Կառլոս դե Ամբերեսի թանգարանին՝ մեկ տարի ժամկետով։


== Ծանոթագրություններ ==
Բոզթեփե Ներքին

Բոզթեփե Ներքին, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Ուրումչի

Ուրումչի ( չինարեն հեշտ. 乌鲁木齐市 , պինին: Ürümqi),  Չինաստանի Սինծիան շրջանի կենտրոնը։ Բնակչությունը կազմում է 3,112,555 մարդ՝ 2010 թվականի տվյալներով, իսկ տարածքը՝  10,989.6 քառ. կմ։


== Կլիմա ==
Ուրումչիում կլիման ցամաքային է։
Քաղաքը գտնվում է միջերկրածովյան դաշտերի և անապատային գոտում`  ծովի մակերևույթից 800 մ բարձրության վրա։ 
Հուլիսի միջին ջերմաստիճանը  + 24 °C (75 °F), հունվարին՝ -12 °C (10 °F): Ամառը տաք և չոր է, ձմեռները ցուրտ են, ցրտաշունչ, քիչ ձյունով։ Տարեկան միջին ջերմաստիճանը   + 7,4 °C (45,3 °F) է, տեղումների միջին քանակը՝ 300 մմ։


== Բնակչություն ==
Բնակչության 2010 թվականի մարդահամարի տվյալներով, քաղաքի բնակչությունը կազմել է 3,112,559 մարդ, որը Նախորդ՝ 2000թվականի մարդահամարի արդյունքներից 49,51% -ով (2,081,834-ից) ավելի է։
Բնակչության  տարեկան միջին աճը կազմում է 4,10%։ 2013 թ.-ի դրությամբ, Ուրումչի մշտական ​​բնակչությունը 3,5 միլիոն մարդ է։
Ուրուգիրի բնակչությունը սկսեց արագորեն աճել 1960-ական թվականներից ի վեր, երբ տարածաշրջանում մեծ զանգվածային գործընթաց էր սկսվել` Չինաստանի (Հան) արևելյան շրջաններից վերաբնակեցնելու նպատակով` տարածաշրջանի ինտեգրումը Չինաստանի ժողովրդի տաղանդավոր մարդկանց մշակութային եւ լեզվական միջավայրում։
Հաշվի առնելով ՉԺՀ հսկայական ժողովրդագրական ներուժը, այս ծրագիրը հանգեցրեց քաղաքի և տարածաշրջանի բնակչության էթնիկական պատկերացումների զգալի փոփոխությունների։ Եթե ​​ավելի վաղ Urumqi- ը փոքրիկ Ուժի բնակավայր էր, ապա այժմ դա իրական չինական մեգապոլիս է։
2000 թ. Մարդահամարի տվյալներով, քաղաքի ժամանակակից էթնիկ կազմի մեջ չինացիները գերակշռում են երկրի արևելքի բնակիչներից՝ 1-3-րդ սերնդի 75.3% -ը (1.567 մլն մարդ), քաղաքի ամենախոշոր փոքրամասնությունը թուրքերեն լեզվով խոսող տոհմիկ  ույգուրներն են, սակայն նրանք կազմում են քաղաքի բնակչության ընդամենը 12.8 % -ը (266 հազար մարդ), որին հաջորդում են դունգանները (8.0 % կամ 166 հազար), ղազախները (2.3% կամ 48 հազար մարդ), մնացած 1.6 % -ը (33 հազ. Մարդ) օյրաթներ (կալմիկներ),  այդ թվում՝ 2603 ռուս (0,13 %) և 767 թաթար (0,04 %)։
Քաղաքի բնակիչների շրջանում ազնվականները հիմնականում աթեիստներ են (հիմնականում չինացիները), երկրորդ տեղում է իսլամը, որին հարում են ույգուրներըr, դոնգանսներն ու կազակները (միայն քաղաքի բնակչության քառորդ մասը)։
Անցյալ դարի կեսերի համեմատ   զգալիորեն փոփոխվել է նաև խոսակցական լեզուն. քաղաքը բացարձակապես տիրապետում է չինարեն լեզվին, առանց որի իմացության թուրքերեն լեզվով խոսող տեղացիներն ու  ղազախականները դժվարանում են ծառայողական պաշտոնյաների հետ շփվել։ Ուրումչիում կալմիկական լեզվով տպագրվում են թերթեր և ամսագրեր, եթեր են հեռարձակում հեռուստատեսային և ռադիոհաղորդումներ։


== Վարչական բաժանում ==
Ուրումչի քաղաքը բաժանված է 7 շրջանների, 1 թաղամասի։


== Բնակչություն ==


== Պատկերասրահ ==

		
		
		
		
		
		


== Ծանոթագրություններ ==
Սթոունհենջ

Սթոունհենջ (անգլ.՝ Stonehenge), մեգալիթյան խոշոր կառույց Մեծ Բրիտանիայում՝ Լոնդոնից շուրջ 130 կմ դեպի հարավ-արևմուտք՝ Սոլսբերի քաղաքի մոտ, Էյվոն գետի ձախ ափին։
Երկար տարիներ է, ինչ այն իր վրա է բևեռում հնագետների ուշադրությունը։ Նրա մասին շատ է գրվել, և հորինվել են զանազան առասպելներ։ Այն անվանել են Արևի տաճար, հեթանոսական տաճար։ Կառուցել են քարի դարից բրոնզի դարին անցնելու ժամանակներում՝ մ.թ.ա. 1900-1400 թթ.։ Բաղկացած է տարբեր ժամանակներում նույն տեղում կանգնեցված երեք կառույցներից։ Առաջինը (թվագրվում է մ․թ․ա․ 1900—1700) շրջանաձև հողապատնեշ է և խանդակ (97,5 մ տրամագծով)։ Երկրորդը (թվագրվում է մ․թ․ա․ 1700—1550)՝ վաղեմի պատնեշի մեջ ուղղաձիգ դրված քարեր են (38 զույգ), որոնք կազմում են երկու համակենտրոն շրջան, դեպի ուր տանում է հողաշեն ճանապարհը։ Երրորդը (թվագրվում է մ․թ․ա․ 1550—1400)՝ սալերով պսակված, տաշված ուղղաձիգ քարեր են (8,5 մ բարձրությամբ, մինչև 28 ա քաշով), որոնք կազմում են 30 մ տրամագծով շրջան։ Շրջանի ներսում 5 տրիլիթներ են (սալով ծածկված երկու քար), որոնք շրջափակում են հորիզոնական դրված, այսպես կոչված, զոհասեղանի քարը։ Ինչպես ենթադրում են հետազոտողները, յուրաքանչյուր մեգալիթի փոխադրումով զբաղվել են գերաններով զինված 700 մարդ, որոնք քարը տեղափոխել են օրական 1,5 կիլոմետր։ Որոշ քարեր տեղափոխվել են գետով, 324 կմ հեռվից, անցնելով օրական 15 կմ։ Սթոունհենջ անկասկած հնագույն տաճար է, որը հավանաբար առնչվում է արևի պաշտամունքի հետ և խորհրդանշում է երկնակամարը։ Ըստ որոշ հետազոտողների՝ Սթոունհենջը եղել է հնագույն աստղադիտարան։ Սթոունհենջից համեմատաբար քիչ բան է մնացել, ավերել են և՛ ժամանակը, և՛ մարդը։ Այսօր այն ինչ-որ չափով նորոգված է։ Այցելուների թիվը Սթոնհենջում տարեկան հասնում է 300.000-ի։


== Տես նաև ==
Քարահունջ
Բուշ (դամբանաթումբ)
Էյվբերի
Կրոմլեխ
Կրասնի Յար (քաղաքատիպ ավան, Լյուբինսկի շրջան)

Անվան այլ կիրառումների համար տե՛ս՝ Կրասնի ՅարԿրասնի Յար (ռուս.՝ Красный Яр), քաղաքատիպ ավան Ռուսաստանի Օմսկի մարզի Լյուբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 5586 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վաղավեր Վերին

Վաղավեր Վերին, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքից 5-6 կմ հյուսիս-արևելք։ Մոտակայքում գտնվում էր Վաղավեր Ներքին գյուղը։


== Աշխարհագրություն ==
Տարածքը ջրառատ էր և այգեվետ։


== Տնտեսություն ==
Գյուղն հայտնի էր ընտիր ձմերուկներով և մածունով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Warcraft III: Reign of Chaos

Warcraft III եղել է ամենասպասված խաղերից մեկը. ավելի քան 4,5 միլիոն նախնական պատվեր կար և մեկ ամսվա կտրվածքով վաճառվել է ավելի քան մեկ միլիոն խաղի օրինակ, որի պատճառով այն դարձավ ամենատարծված համակարգչային խաղը։ Խաղը բարձր գնահատականի արժանացավ, իսկ տպագրություններից շատերը խաղին որակեցին «Տարվա լավագույն խաղ» և «Տարվա լավագույն ստրատեգիա» տիտղոսներով։ Ինչպես նաև խաղը մեծ գնահատականի արժանացավ խաղացողների մոտ NPD Techworld-ի ամեն շաբաթյա վաճառքների ցուցակում խաղը երկու ամիս շարունակ գրավում էր առաջին տեղը։


== Ծանոթագրություններ ==
Ջիմ Բիչ

Հենրի Ջեյմս Բիչ (մարտի 9, 1942(1942-03-09), Գլոստեր, Անգլիա, Միացյալ Թագավորություն), ով ավելի հայտնի է որպես Ջիմ Բիչ։ Բրիտանացի իրավաբան և խմբերի մենեջեր, ով ավելի հայնտի է որպես Queen խմբի, դրա առանձին անդամների և կատակերգական «Monty Python» խմբի մենեջեր։ Նա «Մայամի» է անվանվել Ֆրեդի Մերկուրիի կողմից։ Նա զբաղեցրել է խմբի մենեջերի պաշտոնը 1978 թվականին դրանից հետո, երբ նա թողել է նրանց իրավաբանի պաշտոնը։
Բիչը Transistor Project-ի համահիմնադիրն է, Դեյվ Ռոունթրիի հետ միասին։ Բիչը նաև Mercury Phoenix trust ֆոնդի համահիմնադիրներից մեկն է։ Բիչը ապրում է Շվեյցարիայի Մոնտրյո քաղաքում
։


== Վաղ տարիներ ==
Ջիմ Բիչը կրթություն է ստացել Քեմբրիջի Cheltenham College and Queens' College, որտեղ նա իրավագիտություն էր ուսումնասիրում։ Նա եղել է Cambridge Footlights-ի անդամ և 1963 թվականին ուղևորվել է շրջագայության ամբողջ Անգլիայով և Շոտլանդիայով Էրիկ Այդլի և Գրեմ Գարդենի հետ որպես դաշնամուր նվագող։


== Ընտանիք ==
Ջիմ Բիչը ամուսնացած է Կլաուդիա Բիչի հետ, ունի մեկ դուստր՝ Մատիլդա և մեկ որդի՝ Օլ։


== Մշակույթում ==
Բիչը 2018 թվականի Bohemian Rhapsody ֆիլմի պրոդյուսերն է։ Նրա դերը ֆիլմում կատարում էր Թոմ Հոլանդերը։


== Ծանոթագրություններ ==
Հարություն Մրմրյան

Հարություն Գևորգի Մրմրյան (1860, Ստամբուլ, Օսմանյան կայսրություն - հուլիսի 21, 1926(1926-07-21), Ստամբուլ, Թուրքիա), գրական կեղծանունները՝ Հարություն, Ակումիտ, Ուխտավոր, Խաչքնար, հայ գրող, պատմաբան։


== Կենսագրություն ==
Նախնական կրթությունն ստացել է ծննդավայրում, հետագայում ինքնակրթությամբ խորացել աստվածաբանության, փիլիսոփայության և լեզուների ուսումնասիրության մեջ։ Թարգմանել է Հերոդոտոսի, [Շառլ Լուի Մոնտեսքյո[|Շ․ Մոնտեսքյոյի]], Ժ. Ռուսոյի, Հ․ Տենի, Հ․ Սպենսերի և այլոց գործերը։ Իր ուսուցիչ Միսաքյանի և Հ․ Չամուռճյանի (Տերոյենց) կենսագիրն է («Հին օրեր։ Պոետ Խաչատուր Միսաքյան և իրեն ժամանակակից իմացականին վրա հայացներ, 1815 թ. 1891»,1907, «Տասնևիններորդ դար և Հովհ․ Պրուսացի Տերոյենց», 1908)։ Մրմրյանը կրոնաիդեալիստական երկերի հեղինակ է («Ալելույա։ Տասնյակ իմաստասիրական», 1908 և այլն)։ Պատմաբանասիրական հետազոտությունները վերաբերում են հայ առևտրական բուրժուազիայի ձևավորման և զարգացման պատմությանը («Հին օրեր ու այդ օրերուն հայ մեծատունները։ 1550-1870», 1901, «Թուրքահայոց հին վաճառականությունն և վաճառականք։ 1740-1890», 1908, «Մասնական պատմություն հայ մեծատուններու։ 1400-1900», 1909) և հայ գրականությանը («Պատմություն հայ գրականության», մաս 1, 1910)։ Մրմրյանի միստիկական խորհրդածությունները, խրթին գրելաոճը և ճգնավորական ապրելակերպը քննադատել են Գրիգոր Զոհրապը, Թեոդիկը և ուրիշներ։
Կայսերական ռազմական թանգարան

Կայսերական ռազմական թանգարան (անգլ.՝ Imperial War Museum), լոնդոնյան թանգարան։ Նրա հավաքածուն ներառում է ռազմական տեխնիկա, զենք, պատերազմական տարիների իրեր, ունի հասարակական գրադարան, լուսանկարչական արխիվ, արվեստի հավաքածու, որը նվիրված է XX դարին սկսած պատերազմներին ու ռազմական գործողություններին, որոնք ընթացել են Միացյալ թագավորությունում (ԱՄՆ) և Բրիտանական կայսրությունում (Անգլիա)։


== Պատմություն ==
Առաջին համաշխարհային պատերազմի ընթացքում՝ 1917 թվականի գարնանը, Բրիտանական կառավարությունը որոշում է ստեղծել Ազգային պատերազմի թանգարան և սկսել է հավաքագրել ցուցանմուշներ ցուցահանդեսի համար։ Հատուկ ստեղծված հանձնաժողովը սկսել է հավաքել նյութեր։ 1917 թվականի դեկտեմբերին թանգարանը ստացել է «Կայսերական ռազմական թանգարան» անվանումը։ Թանգարանը բացվել է Ջորջ 5-ի Բյուրեղապակյա պալատում, 1920 թվականի հունիս 9-ին։ 1924 թվականին թանգարանը տեղափոխվում է Քենսինգթոն քաղաքի կայսերական ինստիտուտի հարավային շենք։ Այս շենքը գտնվում է քաղաքի կենտրոնում, այլ թանգարանների կողքին։ Թանգարանը սկսեց նյութերը հավաքել Երկրորդ համաշխարհային պատերազմի տարիներին, քանի որ այն դարձել էր ռմբակոծությունների թիրախ և հավաքածուն մեծապես վնասվել էր։ 1939, 1940 թվականներին թանգարանը փակվում է և բացվում միայն 1946 թվականին։ Մինչ օրս թանգարանը ունի ռազմական տեխնիկայի մեծ հավաքածու, որոնք պահպանվել են Առաջին աշխարհամարտի տարիներից։ Թանգարանի նպատակն է ոչ միայն ցույց տալ այցելուներին զենք և ռազմական տեխնիկա, այլև տալ մարդկանց մասին տեղեկություններ ժամանակակից պատերազմի և դրա ազդեցությունը անհատի և հասարակության վրա։ Թանգարանի մուտքը անվճար է, այն բաց է ժամը 10։00-ից 18։00-ն։


== Պատկերասրահ ==

		
		


== Հղումներ ==
www.iwm.org.uk
craneinthesky.blogspot.com/2011/03/imperial-war-museum-london.html
Սիերպինսկիի գրաֆ

Սիերպինսկիի գրաֆը, կոչվում է նաև Սիերպինսկիի եռանկյուն, ֆրակտալ է։ Այն նման է հավասարակողմ եռանկյան, որը ռեկուրսիվ բաժանվում է փոքր հավասարակողմ եռանկյունիների։  Այն անվանակոչվել է լեհ մաթեմատիկոս Վացլավ Սիերպինսկու անունով, բայց հայտնի է է Սիերպինսկու աշխատանքներից շատ դարեր առաջ։   Այս գրաֆները մեծ կիրառություն ունեն գիտության տարբեր ճյուղերում։ 


== Կառուցման եղանակներ ==
Սիերպինսկիի եռանկյունու կառուցման շատ տարբեր եղանակներ կան։


=== Եռանկյունների հեռացում ===

Սիրեպինսկիի եռանկյունին կարող է կառուցվել հավասարաչափ եռանկյունուց ՝ եռանկյունաձև ենթախմբերի հաջորդաբար հեռացման միջոցով.

Սկսեք հավասարակողմ եռանկյունուց։
Բաժանեք այն չորս ավելի փոքր հավասարակողմ եռանկյունների և հանեք կենտրոնական եռանկյունը։
Կրկնեք 2-րդ քայլը անվերջ մնացած մնացած փոքր եռանկյուններից յուրաքանչյուրում։


=== Քաոսային խաղ ===

Նշենք p1, p2 և p3-ով  Սիերպինսկիի եռանկյան անկյուններ, և  որևէ պատահական կետ v1 : Սահմանենք vn+1 = 12(vn + prn), որտեղ rn պատահական թիվը հավասր է 1, 2 կամ 3։ Կառուցենք v1- ից v∞ կետերը։ Եթե առաջին կետը Սիերպինսկիի եռանկյան մեջ է, ապա բոլոր vn կետերը  կլինեն է Սիերպինսկիի եռանկյան մեջ։ Եթե v1-ը եռանկյան կողի վրա է ընկած ապա մնացած կետերը նույնպես կլինեն եռանկյան կողերի վրա։ Եթե v1-ը եռանկյունուց դուրս է, ապա միակ տարբերակը, որ vn-ն կընկնի է իրական եռանկյունու վրա, եթե vn-ն լիներ եռանկյանմաս, երբ եռանկյունին անսահման մեծ լիներ։


== Ծանոթագրություններ ==
Դուդուխանա Ցերոձե

Դուդուխանա Ցերոձե (վրաց.՝ დუდუხანა წეროძე, նոյեմբերի 8, 1918(1918-11-08) - մայիսի 8, 2000(2000-05-08)), սովետական կինոդերասանուհի, խորհրդային Վրաստանի ժողովրդական արտիստ (1965)։


== Կենսագրություն ==
Դուդուխանա Ցերոձեն ծնվել է 1918 թվականի նոյեմբերի 8–ին։ 1947 թվականից Խորհրդային Միության կոմունիստական կուսակցության անդամ է։


== Ֆիլմագրություն ==
1934 — Վերջին դիմակահանդես
1937 — Կորցրած դրախտ
1941 — Սև սարերում
1941 — Կախեթի կրակները
1943 — Նա դե կվերադառնա
1944 — Ջուրղայի վահանը
1945 — Համառ հարևանները
1955 — Մագդանայի Լուրջան
1957 — Մեր բակը
1958 — Մամլուք
1959 — Ու՞ր է քո երջանկությունը
1959 — Պատահար պատնեշին
1961 —Առանց դիպլոմի  փեսացուն
1963 — Տիկնիկները ծիծաղում են
1965 — Ես տեսնում եմ արևը
1966 — Խաղ առանց ոչ ոքի
1967 — Քաղաքը վաղ է արթնանում
1968 — Թարիել Գոլուա
1968 — Բազեյի հետքը
1969 — Ֆիլատելիստի մահը–հարևան
1970 — Սմերամիդի այգիները
1971 — Քո ձեռքերի ջերմությունը
1972 — Չարի-Ռամա
1973 — Խորտակված քաղաքի փնտրողները
1975 — Առաջին ծիծեռնակը
1976 — Իսկական թբիլիսեցին և ուրիշները
1981 — Լայն բացեք լուսամուտները
1983 — Կուկուրաչա
1984 — Լեգենդ Սուրամի ամրոցի մասին


== Ճանաչում և պարգևներ ==
Խորհրդային Վրաստանի ժողովրդական արտիստ (1965)։


== Ծանոթագրություններ ==


== Արտաքին հղումներ ==
Դուդուխանա Ցերոձե (անգլ.) Internet Movie Database կայքում
https://web.archive.org/web/20070317164933/http://mediateka.km.ru/cinema_2001/Encyclop.asp?Topic=topic_segida_p5666
Նորաշեն (Կարսի գավառ)

Անվան այլ կիրառումների համար տե՛ս՝ Նորաշեն (այլ կիրառումներ)Նորաշեն, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Չարլզ Մուր

Չարլզ Մուր (անգլ.՝ Charles H. Moore, նաև հայտնի է որպես Չակ Մուր (անգլ.՝ Chuck Moore), սեպտեմբերի 9, 1938(1938-09-09), McKeesport, Ալեգինի շրջան, Փենսիլվանիա, ԱՄՆ), Forth ծրագրավորման լեզվի գյուտարար և բազմակի պրոցեսորների մշակող։


== Կենսագրություն ==
1968 թվականից Մուրը աշխատել է ազգային ռադիոաստրային աստղադիտարանում (NRAO)՝ մասնակցելով ռադիոհեռադիտակի կողմից ստացվող տվյալների հավաքման և մշակման ծրագրերի մշակմանը։ 1970 թվականին Geoffrey C. Leach-ի հետ միասին ստեղծվել է FORTH ծրագիրը Burroughs B-5500 համակարգչի համար, որը դարձել է լեզվի առաջին իրականացումը։ 1971 թվականին Էլիզաբեթ Ռեզերի հետ հիմնադրել է FORTH Inc. ընկերությունը, որը զբաղվում է լեզվի զարգացմամբ։ 1970-ական թվականների ընթացքում Մուրը Forth-ը տեղափոխել է տասնյակ միկրոպրոցեսորային սարքավորումների վրա։
1980-ականներին Մուրը զբաղվել է միկրոպրոցեսորների մշակմամբ՝ մշակելով մի քանիսը՝ ստեկային կազմակերպությամբ և ստանալով մի քանի արտոնագրեր։ Նրա բոլոր նախագծերն ունեցել են արտահայտված բարձր արտադրողականություն ցածր էներգիայի սպառման ժամանակ։
1983 թվականին Մուրը հիմնադրել է Novix Inc.-ը և մշակել է NC4000 պրոցեսոր։ Կառուցվածքն արտոնագրվել է Harris Semiconductor ընկերության կողմից, որը դրա հիման վրա արտադրել է RTX2000 ռադիացիոն-դիմացկուն պրոցեսոր՝ ստեկային կազմակերպության հետ, որն օգտագործվել է NASA-ի մի քանի միջազգային առաքելություններում։ 1985 թվականին նա խորհրդատվություն է տվել Computer Cowboys ընկերությանը և մշակել է Sh-Boom պրոցեսոր։ 1990-ականների սկզբին Մուրը Ինտեգրալ սխեմաների նախագծման համար մշակել է OKAD անունով CAD-ը և այն օգտագործել է MISC-ի բազմամիջուկային պրոցեսորների զարգացման համար՝ նվազագույն հրամանների շարք՝ MuP21 (1990) և F21 (1993):
Մուրը հիմնադրել է iTv Corp, վեբ սարքերի մշակման առաջին ընկերություններից մեկը։ 1996 թվականին iTv-ի համար նա մշակել է i21 պրոցեսոր։
Հետագայում Մուրը մշակել է Forth լեզվի colorForth բարբառը, և 2001 թվականին OKAD-ը վերագրել է colorForth-ին և մշակել է c18 պրոցեսոր։
2005 թվականին Մուրը հիմնադրել է IntellaSys-ը, որը զարգացրել է իր մշակումները, այդ թվում՝ բազմամիջուկային seaForth-24 պրոցեսորը։
2009 թվականին Մուրը ստեղծել է GreenArrays Inc ընկերությունը և մշակել մուլտիպրոցեսորային GA4 և GA144 չիպեր։ Վերջինս հետաքրքիր է նրանով, որ ընդհանուր առմամբ կարող է արտադրել 96 GIPS, սպառելով ընդամենը կես վատ։


== Հրապարակումներ ==
Charles H.Moore, Geoffrey C. Leach, FORTH - A Language for Interactive Computing // Amsterdam, NY: Mohasco Industries Inc, 1970
Elizabeth D. Rather, Donald R. Colburn, Charles H. Moore, "The Evolution of Forth"
Առաջին անգամ ներկայացվել է կոնֆերանսում ACM SIGPLAN History of Programming Languages (HOPL II, April, 1993)
Հրապարակվել է որպես The Evolution of Forth // ACM SIGPLAN Notices, Volume 28, No. 3 March 1993.
Հրապարակվել է "History of Programming Languages" edited by Thomas J. Bergin and Richard G. Gibson, Addison-Wesley, 1996, pages 625–670, chapter 13, ISBN 0-201-89502-1.


== Ծանոթագրություններ ==
Ուզունթալա

Ուզունթալա (վրաց.՝ უზუნთალა), գյուղ Վրաստանում։ Գտնվում է Կախեթի մարզի Լագոդեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1786 մարդ։


== Ծանոթագրություններ ==
Անիպեմզայի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Անիպեմզա գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 6 հուշարձան (26 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Հաֆըք

Հաֆըք, գյուղ Արևմտյան Հայաստանում, Բիթլիսի վիլայեթի Խարզանի գավառակում։


== Պատմություն ==
1895 թվականին գյուղը թուրքերի կողմից կողոպտվել ու ավերվել է։ Բնակչության մի մասը կոտորվել է, իսկ մնացածը բռնի մուսուլմանացվել։


== Բնակչություն ==
XIX դարի սկզբին ուներ 10-15 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Դիորամա (Գոյաս)

Դիորամա  (պորտ.՝ AnhangüDioramaera), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի հյուսիսարևմտյան մարզում։ Մտնում է Կատալան գավառի կազմի մեջ։ Բնակչությունը կազմում է 2 395 մարդ՝ 2006 թվականի տվյալներով։ Գրավում է 687,339 կմ2 տարածք։ Բնակչության խտությունը՝ 3.5 մարդ/կմ²։


== Պատմություն ==
Քաղաքը հիմնադրվել է 1958 թվականին։


== Վիճակագրություն ==
Համախառն ներքին արդյունքը 2003 թվականի դրությամբ, կազմում է՝ 3 763 922,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2003 թվականի դրությամբ կազմում է 4 159,03 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,802 (տվյալները՝ ՄԱԿ-ի զարգացման ծրագրի)
Muscle Museum EP

Muscle Museum (EP), բրիտանական Muse ռոք-խմբի երկրորդ մինի-ալբոմն է, թողարկվել է 1999 թ. հունվարի 11-ին՝ Dangerous լեյբլի կողմից։ Սկավառակից 4 երգերը՝ «Muscle Museum», «Sober», «Uno» և "«Unintended» հետագայում իրենց տեղը գտան խմբի առաջին լիարժեք Showbiz ալբոմում։


== Երգացանկ ==
Բոլոր երգերի հեղինակն է Մեթյու Բելլամին. 


== Արտաքին հղումներ ==
Ալբոմը խմբի պաշտոնական կայքում Archived 2012-06-03 at the Wayback Machine.
Muscle Museum (EP) / MuseWiki
Ալբոմը Discodc.com կայքում


== Ծանուցումներ ==
Կլեեմու

Կլեեմու (էստ․՝ Kleemu), գյուղ Էստոնիայի Հիյումաա նահանգի Կեինա շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Թայվանական լեզու

Թայվանական լեզու (ըստ այլ հետազոտողների, չինական լեզվի թայվանական բարբառը , Tâi-oân-oē կամ Hō-ló-oē, Dāiūan ūe), չին-տիբեթական ընտանիքի չինական ճյուղի բառապաշար։ Կառուցվածքային առումով, դա Հարավային Մինհ լեզվի (կամ չինարեն լեզվի բարբառ) բարբառներից մեկն է, որը տարածվել է մայրցամաքում հիմնականում Ֆուջիան նահանգում, որից Թայվանը բաժանվել է նեղուցով։ Թայվանական «Լեզվի կամ բարբառի» խնդրի (ինչպես նաև բուն Հարավային Մինգի և գրական չինարենին նման շատ այլ բառապաշարների) հետ կապված դեռևս գիտության մեջ ընդհանուր ընդունված լուծում չկա ։


== Տարածում ==
Թայվանի կղզում խոսում են թայվանական լեզվով (բարբառով)։ Այդ լեզվով խոսում է կղզու բնակչության մեծամասնությունը (բնակչության մոտ 70%, այսպես կոչված «հոլոն»)։ Հոլոն բնակչության էլ ավելի մեծ տոկոս էր կազմում նախքան մայրցամաքային Չինաստանից զանգվածային ներգաղթի ներհոսքը 1949 թվականին, ինչը հետևել է մայրցամաքում կոմունիստների հաղթանակին, ՉԺՀ-ի ձևավորմանը և Չիանգ Կայ-շեկի կառավարության Թայվան տարհանմանը։ Ներգաղթյալների և նրանց սերունդների հետ կապված՝ թայվաներեն խոսողները կղզու բնիկ բնակիչներն են, չնայած մինչ Թայվանում Հոլոյի գալուստը այնտեղ ապրել են ավստրոնեզյան ընտանիքին պատկանող արքայական թայվանական լեզուների խոսողներ, որոնք այժմ քանակով չափազանց փոքր են։ Ենթադրվում է, որ Թայվանի աբորիգեն լեզուները ազդել են թայվանական լեզվի (բարբառի) վրա և մեծացրել են նրա տարբերությունները մայրցամաքային Չինաստանում խոսվող Հարավային մինիսյան լեզվից։


== Զարգացում ==
Այն չունի պաշտոնական կարգավիճակ։ Դրանով գրվում են Տայպեյի մետրոյի որոշ հայտարարություններ։ Զարգացել է ոչ պետական ​​մամուլը, ինտերնետը, հրատարակվել են գրքեր (մասնավորապես բանաստեղծություններ է գրել հայտնի թայվանցի բանաստեղծ Լի Կուիքսանը)։ Օգտագործվել են ինչպես չինական նիշեր, այնպես էլ եվրոպական միսիոներների կողմից մշակված լատինական գրերը (Peweji, Pe̍h-oē-jī, կրճատ POJ), բայց դա պաշտոնական չէ.


== Հնչյունաբանություն ==
Թայվանական լեզուն (բարբառը) ունի յոթ տոն, ի տարբերություն գրական չինարենի, որն ունի չորս տոն։ Կան քթային ձայնավորներ


=== Ձայնավորներ ===


=== Բաղաձայններ ===


== Ծանոթագրություններ ==


== Արտաքին հղումներ ==
Introducing the Taiwanese Language | Tailingua
Лушуй Сяннань(鹭水芗南)- Южноминьский язык блог
Тайвань. Все о Тайване на inTaiwan.ru
Radio Taiwan International-русский
Taiwanese-English Dictionary в формате PDF; 1076 стр.
Իմպրովիզացիա

Իմպրովիզացիա (ֆր.՝ improvisation, իտալերեն՝ improvvisazione, լատ.՝ impro-visus - անսպասելի, հանկարծակի), գեղարվեստական երկի հանպատրաստից ստեղծումը կատարման ընթացքում։ Սկիզբ է առել ժողովրդական ստեղծագործությունից։ Հնուց տարբեր ժողովուրդներ ունեցել են իրենց երգիչ-իմպրովիզատորները (հին հունական աեդոսները, հայկական վիպասաններն ու գուսանները, արևմւոաևրոպական շպիլմանները, ռուս ասացողները, ուկրաինական կոբզարները, ղազախ և կիրգիզ ակինները և այն)։
Բանաստեղծության մեջ իմպրովիզացիան սովորաբար կատարվում է նախապես նշված թեմայով (օրինակ՝ էքսպրոմտը)։ Պրոֆեսիոնալ երաժշտական Իմպրովիզացիայի վաղ ձևերը Եվրոպայում կապված են միջնադարյան վոկալ պաշտամունքային երաժշտությանը, քանի որ ձայնագրությունը (նեմեր, Հայաստանում՝ խազեր) մոտավոր էր, և յուրաքանչյուր կատարող իր երգամասում պետք է դիմեր Իմպրովիզացիայի։ 16-18-րդ դարերում Իմպրովիզացիան արտահայտվել է գործիքային պիեսների և օպերային երգամասերի զարդարանքներում։ 18-19-րդ դարերում երաժշտական տեքստի առավել կատարյալ գրառման պատճառով կատարողի Իմպրովիզացիան պակասել է։ Սակայն 19-րդ դարի 1-ին կեսին իմպրովիզացիային լայն տեղ են տվել մեծ կոմպոզիտոր կատարողները (Լ. Բեթհովեն, Ն. Պագանինի, Ֆ. Լիստ, Ֆ. Շոպեն)։
Երաժշտական մի շարք ժանրերի անուններ ցույց են տալիս նրանց մասնակի կապը իմպրովիզացիային (օրինակ՝ ֆանտազիա, էքսպրոմտ, իմպրովիզացիա)։ ժամանակակից երաժշտական պրակտիկայում իմպրովիզացիան էական նշանակություն չունի, բացառյալ ջազը և իմպրովիզացիայի կամայականորեն կիրառող որոշ մոդեռնիստական հոսանքներ։ Հնագույն ժամանակներից ի վեր իմպրովիզացիան պարի անկապտելի մասն է։ ժողովրդական բազմաթիվ պարերում իմպրովիզատորը դուրս է գալիս պարային կայուն ձևերից (հայկական, վրացական և այլ տրական պարեր)։ Իմպրովիզացիոն էր մեծ մասամբ Ա. Դունկանի արվեստը։ 20-րդ դարի 2-րդ կեսին իմպրովիզացիան ժողովրդական պարի պարտադիր տարր է, լայնորեն կիրառվում է պարահանդեսային պարերում (չառլստոն, լիպսի, թվիստ, շեյկ և այլն)։
Իմպրովիզացիան թատրոնում որոշակի դրամատուրգիական տեքստով չպայմանավորված, փորձերի ժամանակ չնախապատրաստված դերասանի խաղն է։ Իմպրովիզացիան ծիսակատարություններում, ժողովրդական դերասանների արվեստում գոյություն է ունեցել շատ հին ժամանակներից։ Իմպրովիզացիայի արվեստը ժամանակակից թատերական մանկավարժության հիմնական տարրերից է։
Աստերոիդների ցանկ (114701-114800)

Աստերոիդների ցանկ (114601-114700)  • Աստերոիդների ցանկ  • Աստերոիդների ցանկ (114801-114900)
 Աստերոիդների ցանկ (114601-114700)  • Աստերոիդների ցանկ  • Աստերոիդների ցանկ (114801-114900)
Զալխանի մզկիթ

Զալխանի մզկիթ, մզկիթ էր Երևանի Շահար թաղամասում։ Կառուցվել է 1649 թվականին՝ ազգությամբ վրացի մահմեդականացած պարսից Զալ խանի տիրապետության տարիներին։ Այլ գրեթե բոլոր շինությունների պես ավերվել է 1679 թվականին երկրաշարժից, ու վերակառուցվել 1687 թվականին։
Ի տարբերություն իր հարևանությամբ գտնվող ու շուրջ հազար տարով ավելի հին Պողոս-Պետրոս եկեղեցու, որը ավերվեց 1931 թվականին, այս մեկը մնաց կանգուն մինչև 1950-ականներ, երբ իր հիմքի վրա Ռաֆայել Իսրայելյանի կողմից կառուցվեց Նկարիչների միության շենքը։ Միության ներքին ցուցասրահը փաստացի կառուցվել է նույն մզկիթի պատերի ներքո՝ սակայն վրայից ավելացված հարկերով։
Զալխանի և Հաջի-Նովրուզ-Ալի-բեկի մզկիթներն իրենց հատակագծերով իրար նման էին, սակայն Զալ խանի մզկիթը չափսերով ավելի մեծ էր։


== Ծանոթագրություններ ==
Լաբսկաուս

Լաբսկաուս (գերմ.՝ Labskaus, դան․՝ labskovs), մսից և բանջարեղենից պատրաստված ուտեստ։ Լաբսկաուսը համարվում էր եվրոպացի նավաստիների ուտեստ, որը նրանք օգտագործում էին ծովագնացության ժամանակ։


== Բաղադրատոմս ==
Ավանդական եղանակով լաբսկաուս պատրաստելու ժամանակ խաշած միսը և բազուկը, այնուհետև թթու վարունգը և սոխը անց է կացվում մսաղացով։ Ստացված զանգվածը տապակվում է խոզի ճարպով, որին վերջում ավելացվում է խաշած կարտոֆիլ։ Լաբսկաուսը մատուցվում է ձկան, ձվածեղի և թթու վարունգի հետ։


== Տարածաշրջանային առանձնահատկություններ ==
Լաբսկաուսը պատրաստված ճակնդեղով կամ այլ բաղադրիչներով կարելի է գտնել շատ ռեստորանների մենյուներում։ Այն մեծ տարածում ունի Հոլանդիայում, Դանիայում, Գերմանիայում, Սակսոնիայի հյուսիսային շրջաններում։ Տարբեր տարածաշրջաններում բաղադրատոմսը տարբեր պարունակություն ունի. օրինակ Մեկլենբուրգում ուտեստի չեն ավելացնում ոչ՛ ձուկ, ոչ թթու վարունգ, իսկ ահա Դանիայում օգտագործում են հում միս։


== Արտաքին հղումներ ==
SPIEGEL Online on Labskaus in Hamburg (German)
Առուն

Առուն (թուրքերեն՝ Balıkgölü Deresi), գետակ Թուրքիայում, Արաքսի ավազանում։ Սկիզբ է առնում Աղրըի մարզի Գայլատու լճակից և շարունակ հոսելով դեպի հարավ-արևելք՝ թափվում է Զանգիմար գետը։ Հոսում է Բայազետից հյուսիս շրջանով։ Թուրքերը Առունի ստորին հոսանքը կոչում են Սարըսու (Sarisu Deresi)։ Առունը հիշատակված է Մովսես Խորենացու կողմից։


== Ծանոթագրություններ ==
(7932) Պլիմպտոն

(7932) Պլիմպտոն (անգլ.՝ Plimpton), աստերոիդ աստերոիդների հիմնական գոտում։ Հայտնաբերվել է 1989 թվականի ապրիլի 7-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,386964 ա. մ., առավելագույնը մոտենում է 1,9708 ա. մ. հեռավորության վրա և հեռանում 2,8032 ա. մ.։ Արեգակի շուրջ մեկ ամբողջական պտույտ է կատարում 1347 երկրային օրվա ընթացքում, իր ուղեծրով շարժվելով միջինում 0,267261 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,92° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7932) Պլիմպտոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սարսափ հեքիաթներ (հեռուստասերիալ)

«Սարսափ հեքիաթներ», «Սարսափներ աղջկա մասին» կամ «Բուլվարային սարսափներ» (անգլ.՝ Penny Dreadful), ամերիկյան և բրիտանական հեռուստասերիալ է սարսափ-թրիլլեր ժանրում։ Ստեղծվել է հատուկ Showtime հեռուստաալիքի համար։ Ծրագրի հեղինակը և սցենարիստը եղել է Ջոն Լոգանը, որը նաև հանդես է եկել Սեմ Մենդեսի հետ։


== Արտադրություն ==
2013 թվականի հունվարին Showtime հեռուստաալիքը ցուցադրել է անոնս նոր ամերիկյան միստիկ թրիլլերի մասին, որը կկրի Penny Dreadful անվանումը։ Հայտարարվել է, որ ծրագրով զբաղվում են Սեմ Մենդեսը և Ջոն Լոգանը, որոնք եղել են «007. Կոորդինատներ „Սքայֆոլ“» ֆիլմի հեղինակները։ Showtime-ի նախագահ Դեյվիդ Նևինսը հայտարարել է, որ հեռուստասերիալը կլինի «շատ իրական և հիմնավորված, ոչ այնպիսին, ինչպիսին „Դրակուլա“ ֆիլմն էր, Բելա Լոգուշի կատարմամբ»։ Ջոն Լոգանը՝ որպես հրեշների մոլի երկրպագու, որոշում է գրել սցենար, որտեղ բոլոր գործողությունները կատարվում են վիկտորիական դարաշրջանի Լոնդոնում՝ մի վայրում, որտեղ բնակվում են միստիկ թրիլլերների հորինված կերպարներ, ինչպիսիք են դոկտոր Ֆրանկենշտեյնը և Դորիան Գրեյը։
2013 թվականի մայիսին հեռուստասերիալի պաշտոնական կայքում հայտարարվել է, որ առաջին եթերաշրջանը պետք է կազմված լինի ութ սերիաներից։ Այդ ժամանակ իսպանացի ռեժիսոր Խուան Անտոնիո Բայոնան հայտարարել է, որ նա դեռ պետք է աշխատի հեռուստասերիալի առաջին և երկրորդ սերիաների վրա, որոնց նկարահանումները պետք է սկսվեն 2013 թվականի սեպտեմբերի երկրորդ կեսին։ Երրորդ և չորրորդ սերիաների ստեղծման գործը կատարել է Դիրբլա Ուոլշը, հինգերորդ և վեցերորդ սերիաների վրա աշխատել է Կոկի Հիդրոյչը, իսկ յոթերորդ և վեցերորդ սերիաների վրա՝ Ջեյմս Հոուզը։
Հեռուստասերիալի նկարահանումները անցկացվել են Մեծ Բրիտանիայում, բայց հետո շատ բարձր հարկերի պատճառով նկարահանումները ստիպված են եղել շարունակել Իրլանդիայի Դուբլին և Բրեյ քաղաքներում:Նկարահանումները սկսվել են հոկտեմբերի 7-ին և շարունակվել են 5 ամիս։
Հեռուստասերիալի ցուցադրումը նախատեսվում էր տարբեր ամերիկյան և բրիտանական հեռուստաալիքներով, բայց արդյունքում ստեղծողները կանգնեցրին իրենց ընտրությունն ամերիկյան Showtime և բրիտանական Sky Atlantic հեռուստաալիքների վրա։
Հեռուստասերիալը ներկայացվել է 2014 թվականի մարտի 9-ին կայանցած South by Southwest փառատոնին, որտեղ հայտարարվել է ցուցադրման ամսաթիվը՝ 2014 թվականի մայիսի 11։ 2014 թվականի փետրվարի 14-ին Showtime-ը ներկայացրել է հեռուստասերիալի պաշտոնական լիամետրաժ թրիլլերը։ 2014 թվականի հունիսի 14-ին հայտնի է դարձել, որ հեռուստասերիալը երկարացվել է մինչև երկրորդ եթերաշրջան։
2016 թվականի գարնանը նշանակված է «Սարսափ հեքիաթներ» հեռուսռասերիալի երրորդ եթերաշրջանի պրեմիերան՝ նախատեսված 9 սերիայով։


== Դերասաններ և կերպարներ ==
* ^1 Փեթթի Լյուպոնը Ջոն Քլեյթոնի դերում երկրորդ եթերաշրջանի «Գիշերով եկածները» էպիզոդում։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Հեռուստասերիալի պաշտոնական կայք Archived 2013-12-24 at the Wayback Machine.(անգլ.)
Սալոնիկի հնագիտական թանգարան

Սալոնիկի հնագիտական թանգարանը և քաղաք Սալոնիկը պահպանում է Սալոնիկի և ամբողջ Մակեդոնիայի տարբեր ժամանակաշրջանների պատմության հնագիտական ցուցանմուշներ։


== Պատմություն ==
Թանգարանի շենքի հատակագիծը տվել է հույն ճարտարապետ Պատռոքլուս Կառանտինոսը, որը կառուցել է 1962 թվականին։ 1980 թվականին ընդլայնել են թանգարանի շենքը, ցուցադրելով Հին Մակեդոնիայի Վերջինա քաղաքից մինչ 1977 թվականը հայտնաբերված հնագիտական ցուցանմուշները։ 2001-2004 թվականներին վերանորոգվել է թանգարանը և թանգարանի հնագիտական իրերը։


== Ցուցանմուշներ ==
Թանգարանի կենտրոնական սենյակում ցուցադրված է արտեֆակտի և հին Հռոմեական ժամանակաշրջանի իրերը, մասնավորապես քանդակները և որոշ ճարտարապետական տարրեր։ 2 առանձին սենյակներ հատկացված է «Սալոնիկը Հռոմեական դարաշրջանում», «Սինդոսի հնացած դամբարանի մնացորդները» խորագիրը կրող ցուցանմուշներին։ Ինչպես նաև ցուցադրված է Վերջինայի հին թագավորական իրերը։ Առաջին հարկում ցուցադրված է արտեֆակտի հին մնացորդները նաև Հունաստանի պատմությունից մնացած իրերը։


== Հայտնի ցուցանմուշներ ==

Կռատեր Դերվենի
Գառպոկրատի արձանը (2 դարի վերջից մինչև մեր թվարկություն)
Սեռապիսի արձանը (2 դարի վերջից մինչև մեր թվարկություն)
Ոսկե լառնակը, որտեղ գտնվում է Ֆիլիպ II ոսկորները
Սինդոսի գերեզմանից բերած ոսկե դիմակ և բրոնզե գլխարկը
Մարմարե դուռը (Սուրբ Պառասկևի գերեզմանի դուռը)
Պատճեն «Աֆրոդիտեի հայտնագործումը» (421-420 մ.թ.ա)
Ոսկե մեդալներ (250-225 մ.թ.ա)
Ոսկե վահան (որը վերցված է Վերջինայի թագավորական գերեզմանից)
Ոսկե գլուխներ և այլն


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		


== Տես նաև ==
Թանգարանների ցանկը Հունաստանում


== Ծանոթագրություններ ==


== Արտաքին հղումներ ==
Official site
Museums of Macedonia
Hellenic Ministry of Culture and Tourism / in Greek
Archaeological Museum of Thessaloniki - Ebook by Latsis Foundation Archived 2013-04-11 at the Wayback Machine.
Музеи Македонии
Archaeological Museum of Thessaloniki